

**Urudžbeni broj: 301-1588-2025**

**POZIV ZA DOSTAVU PONUDA ZA PREDMET NABAVE:**

**Nabava usluge održavanja informatičke opreme**

 **Evidencijski broj nabave: BN-26-2025**

U Bjelovaru, svibanj 2025.

Sadržaj:

1. Opći podaci

2. Podaci o predmetu nabave

3. Dokumentacija koju su ponuditelji obvezni dostaviti uz ponudu

4. Podaci o ponudi

5. Jamstvo

6. Ostale odredbe

 Obrazac 1. Ponudbeni list

 Obrazac 2. Izjava o dostavi jamstva za uredno ispunjenje ugovora

 Obrazac 3. Troškovnik

Naručitelj Komunalac d.o.o. Bjelovar, Ferde Livadića 14a 43000 Bjelovar, objavljuje Poziv za dostavu ponuda za predmet nabave: **Nabava usluge održavanja informatičke opreme**. Sukladno članku 12. ZJN 2016 za nabavu roba, radova i usluga iz Plana nabave manju od 26.540,00 eura bez PDV-a odnosno 66.360,00 eura bez PDV-a (tzv. Jednostavna nabava) Naručitelji nisu obvezni provoditi postupke javne nabave propisane Zakonom o javnoj nabavi, već je obvezan provoditi postupak nabave sukladno Pravilniku o provođenju postupka jednostavne nabave.

U skladu sa Pravilnikom o provođenju postupka jednostavne nabave naručitelj **Komunalac d.o.o. Bjelovar, Ferde Livadića 14a, OIB 27962400486** pokreće postupak nabave robe: **Nabava usluge održavanja informatičke opreme,** te vam upućujemo poziv za dostavu ponude prema dolje navedenim uvjetima.

**1. OPĆI PODACI O NARUČITELJU**

1.1. Naručitelj

Naziv naručitelja: Komunalac d.o.o.

Sjedište naručitelja: Ferde Livadića 14a, 43000 Bjelovar

OIB naručitelja: 27962400486

Broj telefona: 043/622-131, Broj telefaksa: 043/622-157,

Internetska adresa:[www.komunalac-bj.hr](http://www.komunalac-bj.hr)

Adresa elektroničke pošte: nabava2@komunalac-bj.hr

1.2. Osoba ili služba zadužena za kontakt:

 Sve informacije vezano na predmet nabave Ponuditelji mogu dobiti na adresi Naručitelja:

* Jelena Bednjačić

tel: 043/622-131, e-mail: nabava2@komunalac-bj.hr

Sva pojašnjenja u vezi nadmetanja, dokumentacije za nadmetanje kao i dostavu ponuda, Ponuditelj može tražiti od Naručitelja isključivo u pisanom obliku, poštanskom pošiljkom ili elektroničkom poštom (e-mail).

1.3. Evidencijski broj nabave

BN-26-2025

1.4. Popis gospodarskih subjekata s kojima je naručitelj u sukobu interesa temeljem članka 76. do članka 80. Zakona o javnoj nabavi (Narodne novine 120/2016)

 Temeljem članka 76. do članka 80. Zakona o javnoj nabavi (NN 120/2016), naručitelj Komunalac d.o.o. ne smije sklapati ugovore o javnoj nabavi sa slijedećim gospodarskim subjektom (u svojstvu ponuditelja, člana zajednice ponuditelja, ili podizvoditelja odabranom ponuditelju):

* BTC d.o.o. Bjelovar
* PIŠTA TRANSPORTI, prijevoznički obrt, vl. Dragan Piščević
* DELMAR j.d.o.o., Vukovarska 33b, 43000 Bjelovar

1.5. Vrsta postupka nabave

Jednostavna nabava koja je izuzeta od primjene odredaba Zakona o javnoj nabavi.

1.6. Procijenjena vrijednost nabave

Procijenjena vrijednost nabave je **9.500,00 eura bez PDV-a.**

1.7. Navod provodi li se elektronička dražba

Ne provodi se.

**2. PODACI O PREDMETU NABAVE**

2.1. Predmet nabave

Predmet ovog postupka javne nabave je Nabava usluge održavanja informatičke opreme sukladno troškovniku i tehničkim specifikacijama koje su sastavni dio ovog poziva za dostavu ponuda.

2.2. Količina predmeta nabave

Količine predmeta nabave iskazane su u Troškovniku.

Sukladno članku 4. Pravilnika o dokumentaciji o nabavi te ponudi u postupcima javne nabave (NN broj 65/2017 i 75/2020), naručitelj je odredio točnu količinu predmeta nabave.

Ako ponuditelj ne ispuni troškovnik u skladu sa zahtjevima iz ove dokumentacije o nabavi ili promijeni tekst ili količine navedene u troškovniku, smatrat će se da je takav troškovnik nepotpun i nevažeći, te će ponuda biti odbijena.

2.3. Tehničke specifikacije

Predmet nabavljenih usluga obuhvaća slijedeće:

1. Usluga održavanja poslužitelja, komunikacijske opreme, računala i računalne opreme.

Preventivno održavanje poslužitelja i komunikacijske opreme obuhvaća redovito periodičko praćenje
i podešavanje svih parametara u svrhu optimalnog i ispravnog rada, dok proaktivno održavanje
podrazumijeva predviđanje problema u operativnosti i njihovo preventivno otklanjanje, odnosno
upozorenje Naručitelju na iskoristivost i zauzetost kapaciteta opreme (procesori, diskovi, memorija,
propusnost). U to je uključeno:

* RMM softver
* Pregled stanja i operativnosti programske opreme
* Pregled istrošenosti mehaničkih sklopova i zamjena po potrebi,
* Instalacija izmjena u programskoj opremi koje su predmet održavanja
* Pregled sistemskih datoteka u kojima su zapisane greške u proteklom razdoblju
* Testiranje sustava dijagnostičkim programima
* Administriranje korisničkih računa i korisničkih grupa
* Administriranje antivirusnog rješenja (firewall, mail antivirus, web antivirus, EDR/XDR...)
* Praćenje performansi sustava
* Reagiranje na probleme i istraživanje uzroka problema vezanih uz performanse sustava,
* Primjena procesa za uzimanje i vraćanje sigurnosnih kopija podataka (backup and restore) pomoću aplikacija Naručitelja
* Nadgledavanje poslova vezanih uz održavanje hardvera i softvera
* Rješavanje problema i/ili upućivanje na rješavanje problema odgovarajućim pružatelj ima usluga (tvrtkama principalima za pojedinu vrstu opreme te sistemski i komunikacijski softver)
* Praćenje rada komunikacijske infrastrukture
1. Usluga održavanja

Servisno održavanje uključuje otklanjanje hardverskih i softverskih uzroka zastoja u radu. Obavlja se po prijavi Naručitelja ili ako se i bez prijave zastoja (kroz preventivno i proaktivno održavanje) utvrdi neispravnost opreme.

1. Funkcionalno održavanje

Funkcionalno održavanje uključuje izmjene i nadogradnje funkcionalnosti informatičke infrastrukture u skladu sa zahtjevima Naručitelja (potrebnu sklopovsku i programsku opremu osigurava Naručitelj), te nadogradnje operativnih sustava na novije inačice.
2. Usluge održavanja obuhvaćaju:

• Održavanje Microsoft proizvoda (Windows 10 ili noviji, Windows Server 2016 ili noviji i dr.)

• Održavanje Linux servera
• Održavanje postojeće mrežne (LAN i WiFi) infrastrukture u sjedištu Naručitelja
• Prijedlog i planiranje nadogradnje infrastrukture
• Održavanje servera, popravak i planiranje nadogradnje
• Održavanje NAS-a, nadzor pohrane podataka sa korisničkih računala na NAS, planiranje nadogradnje
• Održavanje računala (periferija), popravak računala, monitora, pisača i multifunkcijskih uređaja (A3, A4)
• Održavanje OS-a (instalacija, reinstalacija, nadogradnja, nadzor rada) upravljanje
antivirusnim programom putem centraliziranog sučelja

1. Usluge savjetovanja

Cilj usluga savjetovanja je unapređenje rada IS-a, povećanje njegove funkcionalnosti i efikasnosti te upoznavanje s mogućnostima korištenja novih IT tehnologija. Kroz ove usluge Izvršitelj mora osigurati metodološki ujednačen pristup za sljedeće potrebe Naručitelja:

* tehnološko savjetovanje i prijenos znanja o korištenju i unapređivanju sustava
* uvođenje novih funkcionalnosti u sustav
* upravljanje promjenama sustava
* unapređenje performansi sustava
1. Kibernetička sigurnost
* usklada IT sustava sa NIS2 direktivom prema mogućnostima naručitelja
* nadzor ažuriranja operativnih sustava, uređaja za pohranu podataka i komunikacijske opreme
* izvještavanje o potencijalnim incidentima (PiXi platforma)
* kontinuirana provedba sigurnosnih politika nad informacijskim sustavom
* najam firewalla (IPS/IDS, antivirus, web filter… )

2.4. Mjesto izvršenja usluge

Ferde Livadića 14a, Bjelovar,

Šetalište Dr. Ivše Lebovića bb, Bjelovar,

Ulica Tomaša Garika Masaryka 4b,

Groblje Borik, Bjelovar,

Prespa bb, Bjelovar,

2.5. Rok izvršenja usluge

Ponuditelj je dužan u roku od najviše 3 sata od zaprimljenog poziva naručitelja odazvati se i pristupiti otklanjanju kvara za sve hitne intervencije, a za ostale do 48 sati ukoliko nije drugačije dogovoreno.

Izvršitelj mora imati vlastiti sustav za prijavu incidenata i zahtjeva za servisnom intervencijom. Izvršitelj mora imati nadzorne sustave kojima može detektirati nedostupnost servisa (servera, komunikacijske opreme, firewalla)

2.6. Rok trajanja ugovora

Ugovor se sklapa na određeno razdoblje od jedne godine sa početkom od dana obostranog potpisa.

**3. DOKUMENTACIJA KOJU SU PONUDITELJI OBVEZNI DOSTAVITI UZ PONUDU**

3.1. Ponuditelj u ovom postupku javne nabave mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana.

Kao dokaz Naručitelj će prihvatiti **izvadak iz sudskog, obrtnog, strukovnog ili drugog odgovarajućeg registra** koji se vodi u državi članici njegova poslovnog nastana.

***Navedeni dokaz ne smije biti stariji više od šest mjeseci od dana početka postupka javne nabave.***



3.2. Ponuditelj je obvezan dostaviti **Potvrdu porezne uprave o stanju duga**, kojom mora dokazati da je ispunio obvezu plaćanja dospjelih poreznih obveza i obveza za mirovinsko i zdravstveno osiguranje.

***Potvrda ne smije biti starija od dana početka postupka javne nabave.***

3.3. **Stručna sposobnost**

 Izvršitelj mora imati ISO27001 certifikat – priložiti kopiju certifikata

Izvršitelj mora imati min. jednog certificiranog djelatnika iz sljedećih područja sa minimalno 3 godine iskustva:

* Kibernetička sigurnost

*\*Priložiti certifikat-kopiju, certifikat mora biti izdan od neke od relevantnih ustanova (ISC2, EC-Council, ISACA, GIAC...)*

**4. PODACI O PONUDI**

4.1. Sadržaj i način izrade ponude

Ponuda mora sadržavati sljedeće dijelove i priloge:

 a) Ponudbeni list (ispunjen, potpisan i ovjeren pečatom ponuditelja Prilog-1)

 b) Troškovnik (ispunjen, potpisan i ovjeren pečatom ponuditelja)

 c) Dokazi

 d) Izjava o dostavi jamstva

Ponuditelj se pri izradi ponude mora pridržavati zahtjeva i uvjeta iz ovog Poziva za dostavu ponuda. Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u eurima.

Ponuda treba biti predana sa svim dokumentima navedenim u Pozivu za dostavu ponuda.

4.2. Način dostave ponuda i/ili izmjena/dopuna ponuda

Ponuda se dostavlja zatvorenoj omotnici s nazivom i adresom naručitelja, nazivom i adresom ponuditelja, evidencijskim brojem nabave, nazivom predmeta nabave, naznakom "ne otvaraj".

 Ponuda u zatvorenoj omotnici se dostavlja:

 a) na adresu naručitelja: Komunalac d.o.o. Bjelovar Ferde Livadića 14a, 43 000 Bjelovar

 b) na omotnici ponude treba biti naznačeno:

**Ponuda za predmet nabave:**

**“** **Nabava usluge održavanja informatičke opreme“**

**BN-26-2025**

**"NE OTVARAJ"**

 c) na omotnici treba biti naziv i adresa ponuditelja

Ukoliko omotnica nije zapečaćena i označena u skladu s ovom odrednicom, Naručitelj neće snositi odgovornost u slučaju da se ponuda i/ili izmjena/dopuna zagubi, krivo ili prerano otvori te ne evidentira na otvaranju ponuda. Omotnice se moraju dostaviti na navedeni naslov Komunalac d.o.o. 43000 Bjelovar, Ferde Livadića 14a, do **03.06.2025.** godine do 10:00 sati. Nakon proteka roka za dostavu ponuda, ponuda se ne smije mijenjati. Do isteka roka za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Omotnice dostavljene ili zaprimljene nakon isteka roka biti će vraćene ponuditelju neotvorene, a djelomične odnosno nepotpune (nekompletne) ponude koje nemaju sve elemente tražene u Pozivu za dostavu ponuda bit će isključene.

4.3. Dopustivost alternativnih ponuda

Nisu dopuštene alternativne ponude.

4.4. Cijena ponude

Ponuditelj dostavlja ponudu s cijenom, u eurima.

Cijena ponude piše se brojkama. Cijena ponude izražava se za cjelokupni predmet nabave. U cijenu ponude su uračunati svi troškovi (roba; troškovi prijevoza; i drugi materijalni troškovi) i popusti, bez poreza na dodanu vrijednost, koji se iskazuje zasebno iza cijene ponude.

4.5. Kriterij za odabir ponude

 Kriterij na kojem naručitelj temelji odabir ponude je najniža cijena.

4.6. Jezik ponude

Ponuda mora biti izrađena na hrvatskom jeziku i latiničnom pismu.

4.7. Rok valjanosti ponude

Rok valjanosti ponude je 30 (trideset) dana od krajnjeg roka za dostavu ponuda.

**5. JAMSTVA**

5.1. Jamstvo za uredno ispunjenje ugovora za slučaj povrede ugovornih obveza

Ponuditelj je obvezan uz ponudu priložiti pisanu Izjavu da će u roku od 8 (osam) dana od dana potpisa ugovora Naručitelju dostaviti bjanko zadužnicu (potvrđenu od javnog bilježnika) kao jamstvo za uredno ispunjenje ugovora u visini od 10% (desetposto) ukupne vrijednosti ugovora. Izjavu je potrebno ovjeriti potpisom osobe ovlaštene za zastupanje ponuditelja i pečatom.

Umjesto bjanko zadužnice gospodarski subjekt može dati novčani polog (pod svrhom plaćanja potrebno je navesti da se radi o jamstvu za uredno ispunjenje ugovora o javnoj nabavi i navesti evidencijski broj nabave) na transakcijski račun br. HR7424020061100000133 u iznosu od 10% vrijednosti ugovora bez poreza na dodanu vrijednost.

**6. OSTALE ODREDBE**

6.1. Datum, vrijeme i mjesto dostave ponuda i otvaranja ponuda

Ponude se dostavljaju sa naznakom Nabava usluge održavanja informatičke opreme BN-26-2025 na navedeni naslov: Komunalac d.o.o., Ferde Livadića 14a, 43000 Bjelovar, do 03.06.2025. godine do 10:00 sati.

Otvaranje ponuda nije javno.

6.2. Rok donošenja odluke o odabiru

Rok za donošenje odluke o odabiru iznosi 30 dana od dana isteka roka za dostavu ponude.

6.3. Rok, način i uvjeti plaćanja

Predujam isključen.

Naručitelji će isporučitelju plaćati prema mjesečno ispostavljenoj fakturi u roku od 30 dana.

Plaćanje se obavlja na žiro račun ponuditelja.

Od 01.07.2019. obvezni smo zaprimati e-račune s naznakom broja naše narudžbe i/ili broja ugovora.

6.4. Troškovi ponude

Ponuditelj će snositi sve troškove u vezi njegovog sudjelovanja u nadmetanju, a Naručitelj ni u kojem slučaju nije odgovoran ili dužan snositi troškove bez obzira na vođenje ili ishod nadmetanja.

Prilog 1

**PONUDBENI LIST**

**NARUČITELJ: Komunalac d.o.o. Bjelovar, Ferde Livadića 14 a OIB 27962400486**

**PREDMET NABAVE:** **Nabava usluge održavanja informatičke opreme**

**Broj i datum ponude:**

1. Naziv (tvrtka ili skraćena tvrtka):

2. Sjedište i adresa:

3. OIB:

4. Broj računa:

5. Navod da li je ponuditelj u sustavu PDV-a: DA NE

6. Adresa za dostavu pošte:

7. Adresa e-pošte:

8. Kontakt osoba ponuditelja:

9. Broj telefona:

10. Ovlaštena osoba za zastupanje, potpisnik ugovora:

Proučili smo Dokumentaciju za nadmetanje te sve dokumente i podatke koje nam je Naručitelj stavio na raspolaganje, detaljno smo upoznati s predmetom nabave i s uvjetima za njeno provođenje te nudimo u skladu s navedenom dokumentacijom za nadmetanje cijenu navedenu kako slijedi:

**CIJENA PONUDE**

**Cijena ponude bez PDV-a EUR**

**PDV 25% EUR**

**Cijena ponude s PDV-om EUR**

(Ako ponuditelj nije u sustavu poreza na dodanu vrijednost, mjesto predviđeno za upis iznosa PDV-a ostavlja se prazno, a na mjesto predviđeno za upis cijene ponude s porezom na dodanu vrijednost upisuje se isti iznos kao što je upisan na mjestu predviđenom za upis cijene bez poreza na dodanu vrijednost).

 (Ime i prezime ovlaštene osobe ponuditelja)

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Potpis ovlaštene osobe ponuditelja)

Prilog 2

**PONUDITELJ:**

(ime tvrtke, sjedište, adresa, MB)

**IZJAVA O DOSTAVI JAMSTVA ZA UREDNO ISPUNJENJE UGOVORA**

U jednostavnom postupku javne nabave koje provodi ***Komunalac d.o.o. 43000 Bjelovar, Ferde Livadića 14a OIB: 27962400486***

**Nabava usluge održavanja informatičke opreme**

**BN-26-2025**

Izjavljujemo da ćemo, ukoliko budemo odabrani kao najpovoljniji ponuditelj u jednostavnom postupku javne nabave za nabavu **Nabava usluge održavanja informatičke opreme** evidencijski broj nabave BN-26-2025 nakon sklapanja ugovora o javnoj nabavi naručitelju dostaviti bjanko zadužnicu (potvrđenu od javnog bilježnika) kao jamstvo za uredno ispunjenje ugovora u visini od 10% (desetposto) ukupne vrijednosti. Izjavu je potrebno ovjeriti potpisom osobe ovlaštene za zastupanje ponuditelja i pečatom.

U Bjelovaru, \_\_\_\_\_\_\_\_\_\_\_\_\_ godine.

**ZA PONUDITELJA:**

(IME I PREZIME, te potpis ovlaštene osobe za zastupanje gospodarskog subjekta)